तीन दिन बंद रहेंगे बैंक पर लेन-देन नहीं होगा प्रभावित
रायपुर | बैंकों में चार दिन छुट्टी होने के बाद भी लेन-देन प्रभावित नहीं होने का दावा किया जा रहा है। बैंक अफसरों का कहना है कि सभी एटीएम में पैसे खत्म न हो, इसकी व्यवस्था करवा दी है। इसके अलावा 24 घंटे चार गाड़ियां शहर में दौड़ती रहेगी, जो भी एटीएम खाली होगा, वहां पैसे रख दिए जाएंगे। इसी तरह ऑनलाइन मनी ट्रांजिशन का काम भी चलता रहेगा। इसके लिए अफसरों की अलग से ड्यूटी लगाई गई है। वे इसका लेखा जोखा रखेंगे। एसबीआई मुख्य शाखा जयस्तंभ चौक के असिस्टेंट जनरल मैनेजर देवेंद्र कुमार उपाध्याय ने बताया कि बैंक के लेन-देन के प्रभावित होने से बचाने के लिए जरूरी उपाय किए गए हैं। गुरुवार को मुस्लिम समाज का त्योहार जश्न ए ईद मिलादुन्नबी की छुट्टी रही। शुक्रवार को क्रिसमस, चौथे शनिवार को बैंक हॉलीडे और रविवार को साप्ताहिक अवकाश होने की वजह से सभी बैंक चार दिन बंद रहेंगे। बैंकों में कुछ लोगों की आपातकालीन ड्यूटी लगाई गई है। एटीएम तक रकम पहुंचाने के लिए अलग से गाड़ियों की व्यवस्था की गई है।
एटीएम के जैसे ही खाली होने की सूचना मिलेगी, वे वहां जाएंगे और एटीएम में नगद राशि रखेंगे।
इसके अलावा मनी ट्रांजिशन के लिए 24 घंटे ऑनलाइन व्यवस्था की गई है। एटीएम से भी एक से दूसरे खाते में रकम स्थानांतरित की जा सकेगी। चेक क्लीयरेंस का काम सोमवार को होगा।
hin_Deva hin_Deva hin_Deva hin_Deva